# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 7/2018

# zo zasadnutia Vedenia STU zo dňa 28.03.2018

**PRÍTOMNÍ: podľa prezenčnej listiny**

**PROGRAM:**

1. Kontrola úloh

2. Správa o činnosti a hospodárení Univerzitného technologického inkubátora STU za rok 2017

3. Dlhodobý zámer STU na roky 2018 - 2023 – návrh na schválenie

4. Návrh príkazu rektora: Opatrenia na odstránenie nedostatkov zistených kontrolou NKÚ SR v roku 2017

5. Návrh na zriadenie vecného bremena na pozemkoch vo vlastníctve STU v prospech spoločnosti Bratislavská teplárenská, a.s.

6. Návrhy na odsúhlasenie NZ a dodatkov

7. Rokovací poriadok Rady STU pre informačné a komunikačné technológie (RIKT)

8. Účasť STU na 1. ročníku Academic Bicycle Challenge

9. Rôzne

Rektor v úvode rokovania informoval o aktuálnom stave projektu ACCORD, ďalších podmienkach a povinnostiach v súvislosti s jeho prípravou.

Prorektor Moravčík oboznámil prítomných o indikatívnom programe výziev na ďalšie obdobie.

**K BODU 1: Kontrola úloh**

Materiál uviedol rektor.

|  |  |  |  |  |  |
| --- | --- | --- | --- | --- | --- |
| **Číslo úlohy** | **Znenie úlohy** | **Termín** | **Zodpovedný** | **Počet predĺžení** | **Stav** |
| **4.2C/2018-V** | Vedenie STU ukladá zadefinovať Radu CVT, jej fungovanie a prepojenie s fakultami. | 07.03.2018 | P. Čičák, M. Ďurkovič | 1 | splnená |
| **4.2D/2018-V** | Vedenie STU ukladá prispôsobiť pravidlá súvisiace s bezpečnostným projektom súčasným univerzitným legislatívnym podmienkam. | 11.04.2018 | P. Čičák, M. Ďurkovič | 2 | predĺžená |

**UZNESENIE: 7.1/2018-V**

Vedenie STU berie na vedomie stav plnenia úloh č. 4.2C/2018-V a 4.2D/2018-V.

**K BODU 2: Správa o činnosti a hospodárení Univerzitného technologického inkubátora STU za rok 2017**

Materiál uviedol prorektor Peciar. Prizvané: Mag. Vavreková a Ing. Guštafíková, PhD.

Vedúca UTI STU informovala o hlavných činnostiach pracoviska, ako aj jeho finančnom hospodárení. V závere poďakovala prorektorovi Peciarovi a kvestorovi za dobrú spoluprácu a podporu.

V rámci diskusie sa rektor zaujímal o obsah položiek v rámci mzdových nákladov. Prítomní o.i. diskutovali aj o sťahovaní pracoviska a inkubovaných firiem na FIIT STU. Rektor konštatoval, že svojou činnosťou patria medzi IT komunitu, ktorá sídli práve v Mlynskej doline. S cieľom zviditeľniť a prezentovať STU navonok požiadal o dodanie krátkej .ppt o činnosti UTI STU.

Prorektor Peciar v závere poďakoval a ocenil dosiahnuté výsledky a veľmi dobrú spoluprácu, explicitne vzhľadom na predošlé personálne turbulencie.

**UZNESENIE: 7.2/2018-V**

Vedenie STU berie na vedomie správu o činnosti a hospodárení Univerzitného technologického inkubátora STU za rok 2017.

**K BODU 3: Dlhodobý zámer STU na roky 2018 – 2023 – návrh na schválenie**

Materiál uviedol rektor.

Diskusia sa viedla prioritne k strategickým cieľom výskumu a tvorivej činnosti, ktoré by mohli byť základom aj pre tvorbu

strategického dokumentu potrebného pre projekt ACCORD.

Rektor požiadal prof. Janovca o modifikáciu nástrojov a indikátorov týkajúcich sa hodnotiacich databáz a aplikácií v oblasti

výskumu.

**UZNESENIE: 7.3/2018-V**

Vedenie STU prerokovalo návrh Dlhodobého zámeru STU na roky 2018 – 2023 s pripomienkami.

**K BODU 4: Návrh príkazu rektora: Opatrenia na odstránenie nedostatkov zistených kontrolou NKÚ SR v roku 2017**

Materiál uviedol rektor ako zabezpečenie odstránenia nedostatkov zistených kontrolou NKÚ SR vyplývajúcich z Protokolu

o výsledku kontroly financovania a hospodárenia verejných vysokých škôl č. Z-010891/2017/1031/BMC zo dňa 16.11.2017.

**UZNESENIE: 7.4/2018-V**

Vedenie STU prerokovalo návrh príkazu rektora Opatrenia na odstránenie nedostatkov zistených kontrolou NKÚ SR v roku 2017

a odporúča predmetný návrh interného predpisu predložiť na rokovanie Kolégia rektora STU.

**K BODU 5: Návrh na zriadenie vecného bremena na pozemkoch vo vlastníctve STU v prospech spoločnosti Bratislavská teplárenská, a.s**.

Materiál uviedol prorektor Peciar v zastúpení kvestora.

Ide o žiadosť spoločnosti Bratislavská teplárenská, a.s. o zriadenie vecného bremena s cieľom rekonštrukcie a prevádzky inžinierskej siete – prípojky horúcovodu umiestnenej na pozemkoch vo vlastníctve STU v Bratislave v katastrálnom území Staré Mesto.

**UZNESENIE: 7.5/2018-V**

Vedenie STU prerokovalo návrh na zriadenie vecného bremena na pozemkoch vo vlastníctve Slovenskej technickej univerzity

v Bratislave a odporúča materiál predložiť na rokovanie Kolégia rektora STU.

**K BODU 6: Návrhy na odsúhlasenie NZ a dodatkov**

Materiál uviedol prorektor Peciar v zastúpení kvestora.

**UZNESENIE: 7.6/2018-V**

Vedenie STU prerokovalo žiadosti  FEI STU, SvF STU a ÚZ ŠDaJ o nájom nehnuteľného majetku STU uvedeného v bodoch 1 až 3 tohto materiálu a odporúča rektorovi žiadosti uvedené v bodoch 1 až 2 tohto materiálu v zmysle článku 3 bod 3 smernice rektora číslo 9/0213-SR predložiť na vyjadrenie predchádzajúceho písomného súhlasu do Akademického senátu STU.

|  |  |  |
| --- | --- | --- |
| **1.** | **Nájomca:** | **ENFEI, s.r.o.**, Ilkovičova 3, 841 04 Bratislavanájomca je zapísaný v OR OS Bratislava I, oddiel: Sro, vložka č.: 94203/B. |
|  | Predmet nájmu: | **dodatkom č. 3** k zmluve R-STU č. 97/2013 sa **mení sídlo nájomcu a predmet nájmu** – dočasne nepotrebný majetok; nebytový priestor nachádzajúci sa na Ilkovičova 3 v BA, v objekte ,,C“, prvé poschodie, kancelársky priestor č. 111 o výmere 14,77m2,predmet nájmu spolu: **14,77m2**. |
|  | Účel nájmu: | kancelársky priestor na výkon podnikateľskej činnosti nájomcu |
|  | Doba nájmu: | 01.05.2018 – 31.12.2019 |
|  | Nájomné:  | kancelársky priestor (14,77m2) – 51,36 €/m2/rok, t. j. 758,59 €/rok,štvrťročná výška nájomného je 189,65 €,nájomné spolu ročne: **758,59 €/rok.**nájomné je v súlade so smernicou. |
|  | Náklady za služby a energie: | preddavky na náklady za dodanie energií a služieb sú stanovené zálohovo štvrťročne vopreda to vždy 15. dňa 1. mesiaca daného kalendárneho štvrťroka. Nájomca má v predmete nájmunainštalované zariadenie na meranie spotreby el. energie. Základ pre stanovenie paušálnejsadzby tvoria náklady predchádzajúceho obdobia za dodanie vody, tepla, teplej vodya služieb celkových priestorov FEI STU a pre nájomcu určené prepočtom podľa prenajatej plochy. |
|  | Predkladá: | dekan FEI  STU |

|  |  |  |
| --- | --- | --- |
| **2.** | **Nájomca:** | **MUDr. Soňa Murčová,** Brezová 16/487, 900 43 Hamuliakovo nájomca je fyzická osoba podnikajúca na základe iného ako živnostenského zákona –slobodné povolanie |
|  | Predmet nájmu: | dočasne nepotrebný majetok nachádzajúci sa na Námestí slobody v BA - vyhradené parkovacie miesto č. 16 nachádzajúce sa na pozemku na parkovisku pred budovou SvF STU,predmet nájmu: **1 parkovacie miesto**.  |
|  | Účel nájmu: | parkovanie osobného motorového vozidla ŠPZ SC 675 CO |
|  | Doba nájmu: | od 01.05.2018 – 30.06.2020 |
|  | Nájomné:  | zmluvné strany sa dohodli na nájomnom vo výške 650,00 €/rok/1 státie,polročná výška nájomného je 325,00 €,nájomné spolu ročne: **650,00 €/rok**nájomné je v súlade so smernicou |
|  | Náklady za služby a energie: | ------------ |
|  | Predkladá: | dekan SvF  STU |

|  |  |  |
| --- | --- | --- |
| **3.** | **Nájomca:** | **Demijan Ladik**, Pri Bielom kríži 1149/15, 831 02 Bratislavaje podnikateľom zapísaným v živnostenskom registri, vydaným Okresným úradom Bratislava,odbor živnostenského podnikania |
|  | Predmet nájmu: | dočasne nepotrebný majetok – nebytové priestory nachádzajúce sa v objekte ŠD Jura Hronca, Bernolákova ul. č. 1 v BA, v bloku A, prízemie (vestibul), predajňa bufetu o výmere 20,00m2, prevádzková miestnosť o výmere 10,60m2, skladový priestor o výmere 8,23m2, a sociálne zariadenie o výmere 3,55m2,predmet nájmu spolu: **42,38 m2**. |
|  | Účel nájmu: | poskytovanie gastronómie pre ubytovaných študentov STU na internáte ŠD J. Hronca |
|  | Doba nájmu: | 01.04.2018 – 31.03.2019 |
|  | Nájomné:  | predajňa bufetu (20,00m2) – 55,00 €/m2/rok, t. j. 1 100,00€/rok,prevádzková miestnosť (10,60 m2) – 27,00 €/ m2/rok, t. j. 286,20 €/rok,skladové priestory (8,23 m2) – 20,00 €/ m2/rok, t. j. 164,60 €/rok, sociálne zariadenie (3,55 m2) – 20,00 €/ m2/rok, t. j. 71,00 €/rokštvrťročná výška nájomného je 405,45 €,nájomné spolu ročne: **1 621,80** **€/rok.**nájomné je v súlade so smernicou. |
|  | Náklady za služby a energie: | preddavky na náklady za opakované dodávanie energií a služieb bude prenajímateľ fakturovaťštvrťročne; za dodanie energií vyfakturuje prenajímateľ zálohovo do 15dní po uplynutí danéhoštvrťroka. Náklady za dodanie služieb budú fakturované paušálnou sumou do 15 dní pouplynutí príslušného štvrťroka. Prenajímateľ po obdržaní zúčtovacích faktúr od dodávateľovenergií vyhotoví nájomcovi vyúčtovaciu faktúru za príslušný kalendárny rok. Splatnosťnedoplatku alebo preplatku zo zúčtovacej faktúry je 15 kalendárnych dní odo dňa doručeniavyúčtovania nájomcovi |
|  | Predkladá: | riaditeľ ÚZ ŠD a J STU  |

**K BODU 7: Rokovací poriadok Rady STU pre informačné a komunikačné technológie (RIKT)**

Materiál uviedol prorektor Čičák.

V rámci diskusie rektor odporučil preveriť zriadenie a funkčnosť Rady CVT STU. Zároveň požiadal o konzultovanie predloženého

materiálu s právnym útvarom a jeho doladenie v súlade s internou legislatívou.

**UZNESENIE: 7.7/2018-V**

Vedenie STU prerokovalo Rokovací poriadok Rady STU pre IKT s pripomienkami.

**K BODU 8: Účasť STU na 1. ročníku Academic Bicycle Challenge**

Materiál uviedol prorektor Moravčík ako možnosť mediálneho zviditeľnenia STU prostredníctvom športových aktivít.

V rámci krátkej diskusie prítomní konštatovali, že uvedenú aktivitu je potrebné riešiť v rámci CAŠ STU.

**UZNESENIE: 7.8/2018-V**

Vedenie STU berie na vedomie možnosť účasti STU na 1. ročníku Academic Bicycle Challenge a odporúča zaoberať sa ponukou na

Rade športu STU.

**INFORMÁCIE A OZNAMY:**

Rektor

* informoval o žiadosti dekana SvF STU o poskytnutie návratnej finančnej pôžičky za účelom uhradenia časti zábezpeky vo verejnej súťaži vyhlásenej Agentúrou rozvoja vodnej dopravy

**UZNESENIE: 7.9A/2018-V**

Vedenie STU súhlasí s poskytnutím návratnej finančnej pôžičky SvF STU za účelom uhradenia časti zábezpeky vo verejnej súťaži vyhlásenej Agentúrou rozvoja vodnej dopravy na predmet zákazky „Štúdia realizovateľnosti, I. fáza: Technické opatrenia pre zabezpečenie požadovaných parametrov plavebnej dráhy vodnej cesty Dunaj v r. km 1880,26 – r. km 1708,20“.

* informoval o stave spolupráce s fi Datalan a nimi dodanou aplikáciou E-porady

Prorektor Moravčík

* informoval o možnostiach členstva STU v expertnej skupine pre umelú inteligenciu

Prorektor Čičák

* informoval o ponuke elektronického publikačného systému pre STU

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Apríl** | 04.04.2018 | KR STU | 09:00 | 19:00 Deň učiteľov |
|  | 11.04.2018 | V STU | 09:00 |  |
|  | 16.04.2018 | AS STU | 14:00 |  |
|  | 18.04.2018 | V STU | 09:00 |  |
|  | 25.04.2018 | V STU | 09:00 | !!! ZRUŠENÉ !!! |

Zapísala: 28.03.2018 Zápisnicu overil: 29.03.2018

Erika Jevčáková \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_